
REPUBLIKA HRVATSKA 
  ISTARSKA ŽUPANIJA 
   OPĆINA MARČANA 
              Načelnik
KLASA: 112-02/26-01/08
URBORJ: 2163-26-2-26-2 
Marčana, 05. studenog 2026. 

            Na temelju članka 19. stavka 6. Zakona o službenicima i namještenicima u lokalnoj i regionalnoj (područnoj) samoupravi (˝Narodne novine˝, br. 86/08., 61/11., 112/19. i 17/25.) u svezi objavljenog javnog natječaja za imenovanje Pročelnika/ice Upravnog odjela za društvene djelatnosti, gospodarstvo, financije i javnu nabavu Općine Marčana, na neodređeno vrijeme, Načelnik Općine Marčana, objavljuje


OPIS POSLOVA, PODACI O PLAĆI, NAČIN OBAVLJANJA PRETHODNE PROVJERE ZNANJA I SPOSOBNOSTI KANDIDATA, 
PODRUČJA PROVJERE NANJA TE PRAVNI I DRUGI IZVORI ZA PRIPREMANJE KANDIDATA  ZA PROVJERU



1. OPIS POSLOVA RADNOG MJESTA 

Pročelnik Upravnog odjela za društvene djelatnosti, gospodarstvo, financije i javnu nabavu Općine Marčana (U daljnjem tekstu: Upravni odjel) obavlja slijedeće poslove:
· organizira rad i rukovodi radom Upravnog odjela u skladu sa propisima i općim aktima, poduzima mjere za osiguranje zakonitosti i učinkovitosti u radu, brine o stručnom osposobljavanju i usavršavanju službenika, brine o urednom i pravilnom korištenju imovine i sredstava za rad, daje potrebne upute za rad te nadzire rad,
· osigurava suradnju Upravnog odjela s upravnim tijelima Općine Marčana,  tijelima državne uprave, tijelima lokalne i regionalne (područne) samouprave i drugim institucijama radi utjecaja na provedbu plana i programa Upravnog odjela,
· [bookmark: _Hlk117332234]izrađuje nacrte općih i pojedinačnih  akata iz djelokruga Upravnog odjela koje donosi Vijeće, Načelnik te radna tijela koja osnuju Vijeće i Načelnik, ukoliko ih ne izrađuje Upravni odjel za prostorno planiranje, zaštitu okoliša, komunalno gospodarstvo i izgradnju Općine Marčana, voditelj odsjeka iz članka 5. ove odluke odnosno drugi službenici  u okviru svog djelokruga poslova, te organizira provedbu savjetovanja sa zainteresiranom javnošću,
· priprema i sudjeluje u radu sjednica Vijeća i radnih  tijela koja osnuju Vijeće i Načelnik, 
· pruža stručnu pomoć potrebnu u obavljanju dužnosti Načelniku, predsjedniku Vijeća, općinskim vijećnicima, te predsjednicima i članovima radnih tijela koja osnuju Vijeće i Načelnik,
· organizira i sudjeluje u izradi nacrta proračuna, obračuna proračuna i drugih sličnih financijskih dokumenata, 
· obavlja poslove u svezi trgovačkih društava čiji je Općina Marčana osnivač ili suosnivač,
·  obavlja poslove iz djelokruga jedinica lokalne samouprave u svezi zaštite na radu, civilne zaštite i zaštite i spašavanja, osim provedbenih, 
· [bookmark: _Hlk117327716]obavlja poslove u svezi s provođenjem javne nabave odnosno organizacijom obavljanja poslova jednostavne nabave,
· [bookmark: _Hlk118523513]rješava u upravnim postupcima u svim upravnim stvarima iz nadležnosti Upravnog odjela,
· zastupa Općinu Marčana u sporovima male vrijednosti u kojima mogu zastupati pravnici bez položenog pravosudnog ispita ukoliko zastupanje nije povjereno odvjetničkom uredu ,
· nadzor, u okviru ovlasti upravnog tijela jedinice lokalne samouprave  nad izvršavanjem propisa, općih akata i ugovornih obveza od strane ustanova, trgovačkih društava i drugih subjekata,
· uređuje službeno glasilo Općine Marčana, 
· priprema informacije za javnost i provedi postupke u svezi ostvarivanja prava na pristup informacijama, te obavlja poslove vezane za zaštitu osobnih podataka ,
· obavlja poslove vezane uz organizaciju i provođenje predsjedničkih, zastupničkih, europskih, lokalnih i izbora za tijela mjesnih odbora, te obavljanje poslova vezanih uz neposredno sudjelovanje građana u odlučivanju,
· organizira obavljanje poslova održavanja zgrada i drugih nekretnina u vlasništvu Općine Marčana,
· obavlja i druge poslove po nalogu Načelnika te poslove utvrđene propisima i aktima Vijeća i Načelnika .


2. PODACI O PLAĆI

Koeficijent radnog mjesta određuje se primjenom odredbi članka 3. Odluke o koeficijentima za obračun plaće službenika i namještenika u upravnim tijelima Općine Marčana  („Službene novine Općine Marčana“, br. 17/22., 23/24., 19/25. i 08/26.). 
Osnovica za obračun osnovne plaće određuje se sukladno odredbi članka 2. Odluke o osnovici za obračun plaće službenika i namještenika u upravnim tijelima Općine Marčana  („Službene novine Općine Marčana“, br. 09/26.).
Uvećanje plaće s osnova radnog staža određuje se primjenom odredbi članka 8. Zakona o plaćama u lokalnoj i područnoj (regionalnoj) samoupravi („Narodne novine, br. 28/10. i 10/23.) i članka 82. Pravilnika o radu.

Obračun bruto plaće na radnom mjestu Pročelnik Upravnog odjela, vrši se temeljem slijedećih kriterija i mjerila:
1. Koeficijent radnog mjesta za obračun plaće: 3,60,
2. Važeća osnovica za  obračun plaća  u iznosu od 765,00 EUR bruto,
3. Uvećanje temeljem radnog staža  za 0,5 % za svaku navršenu godinu radnog staža, a najviše za 20%. 
Koeficijent za obračun plaće službenika uvećat će se s osnove dugogodišnjeg radnog iskustva u tijelima uprave (državnim, županijskim, gradskim, općinskim), i to:
- za 4-%  ako službenik ima 20 do 29 godina radnog iskustva u upravi,
- za 8-%  ako službenik ima 30 do 34 godina radnog iskustva u upravi,
- za 10-%  ako službenik  ima preko 35 godina radnog iskustva u upravi.


3. NAČIN OBAVLJANJA PRETHODNE PROVJERE ZNANJA I SPOSOBNOSTI KANDIDATA  

Prethodnoj provjeri znanja i sposobnosti kandidata mogu pristupiti samo kandidati koji su podnijeli urednu i pravodobnu prijavu te koji ispunjavaju formalne uvjete iz natječaja, a istima će se poziv uputiti putem mrežne stranice Općine Marčana. 
Testiranje kandidata sastoji se od pisanog testa kojim se provjerava poznavanje propisa navedenih u pravnim izvorima za provjeru znanja objavljenima na mrežnoj stranici Općine Marčana. 
Po dolasku na testiranje od kandidata će biti zatraženo predočavanje odgovarajuće isprave radi utvrđivanja identiteta. Kandidati koji ne mogu dokazati identitet ne mogu pristupiti testiranju.
Nakon utvrđivanja identiteta kandidata, kandidatima će biti podijeljena pitanja za provjeru znanja iz područja provjere znanja, isključivo vezana  za pravne izvore  za pripremanje kandidata za provjeru  (20 pitanja od koji svaki točan odgovor nosi 0,5 bodova– ukupno 10 bodova).
Tijekom testiranja nije dozvoljeno koristiti se literaturom i zabilješkama, napuštati prostoriju, razgovarati s ostalim kandidatima niti na bilo koji drugi način remetiti koncentraciju kandidata, a mobitel je potrebno isključiti.
Testiranje traje 60 minuta.
Nakon provedenog testiranja kandidata utvrdit će se  broj ostvarenih bodova pojedinog kandidata iz  pisanog testa, predočit će se ti rezultati kandidatima, te će se provesti intervju sa kandidatima koji su ostvarili najmanje 50 % bodova iz testiranja.
Povjerenstvo kroz razgovor s kandidatima utvrđuje interese, profesionalne ciljeve i motivaciju za rad na poslovima radnog mjesta za koje je raspisan javni natječaj. Rezultati intervjua vrednuju se bodovima od 0 do 10, a smatra se da je kandidat zadovoljio na intervjuu ako je dobio najmanje 5 bodova. Svaki  član Povjerenstva zasebno boduje svakog kandidata, te se broj bodova Povjerenstva utvrđuje kao prosječni broj bodova koji se dobije temeljem bodovanja svih članova Povjerenstva (zbroj ocjena svih članova Povjerenstva podijeljen sa brojem članova Povjerenstva).
Nakon provedbe testiranja i intervjua Povjerenstvo za provedbu natječaja utvrđuje rang listu kandidata prema ukupnom broju ostvarenih bodova na testiranju i intervjuu. 
Povjerenstvo dostavlja Načelniku Općine Marčana  izvješće o provedenom postupku s rang listom kandidata, kojeg potpisuju svi članovi Povjerenstva. 


4. PODRUČJA PROVJERE ZNANJA I PRAVNI IZVORI


Područja provjere znanja su: lokalna i područna (regionalna) samouprava. upravni postupak, samoupravni djelokrug Općine Marčana, proračun, udruge civilnog društva i socijalna skrb.

Pravni izvori za  pripremanje kandidata za provjeru su:

A) LOKALNA I PODRUČNA (REGIONALNA) SAMOUPRAVA (8 pitanja na testiranju)
· Zakon o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 36/09, 150/11 ,144/12, 19/13, 137/15, 123/17, 98/19, 144/20);
· Zakon o službenicima i namještenicima u lokalnoj i područnoj (regionalnoj) samoupravi („Narodne novine“ , broj  86/08., 61/11., 04/18, 112/19. i 17/25.) ;

B) UPRAVNI POSTUPAK  (3 pitanja na testiranju)
· Zakon o općem upravnom postupku  („Narodne novine“, broj 47/09. i 110/21.); 

C) SAMOUPRAVNI DJELOKRUG OPĆINE MARČANA (3 pitanja na testiranju)

· Statut Općine Marčana (“Službene novine Općine Marčana”, broj 7/09., 2/13., 4/13-pročišćeni tekst, 3/21. i 14/22.);

D) PRORAČUN JEDINICE LOKALNE SAMOUPRAVE (2 pitanja na testiranju)
· Zakon o proračunu („Narodne novine“, broj 144/21.) – u dijelu koji se odnosi na obveze jedinice lokalne samouprave;

E) UDRUGE CIVILNOG DRUŠTVA (2 pitanja na testiranju)
· [bookmark: _Hlk122447038]Zakon o udrugama („Narodne novine“, broj 74/14., 70/17., 98/19. i 151/22.)

F) SOCIJALNA SKRB (2 pitanje na testiranju)
· Zakon o socijalnoj skrbi („Narodne novine“, broj 18/22., 46/22., 119/22., 71/23., 156/23.
· 
·  i 61/25.) u dijelu koji se odnosi na obveze jedinice lokalne samouprave;


NAPOMENA: Na mrežnoj stranici Općine Marčana www.marcana.hr objaviti će se mjesto i vrijeme održavanja testiranja i intervjua, i to najmanje pet dana prije održavanja testiranja.

OPĆINSKI NAČELNIK
                                                                                                              Predrag Pliško 

